Atklāta konkurss (virs ES sliekšņa)
“Lietus ūdens kanalizācijas - drenāžas izbūve Sila ielā, Salaspilī”
(iepirkuma identifikācijas Nr. SNP 2024/8)

08.04.2024. 

Jautājums:
Nosūtam Jums jautājumus par atklātā konkursa “Lietus ūdens kanalizācijas - drenāžas izbūve Sila ielā, Salaspilī” (iepirkuma identifikācijas Nr. SNP 2024/8:
Iepazīstoties ar atklāta konkursa “Lietus ūdens kanalizācijas - drenāžas izbūve Sila ielā, Salaspilī” (iepirkuma identifikācijas Nr. SNP 2024/8)  nolikuma sadaļas Pretendenta atlases prasības un iesniedzamie dokumenti punktā 4.3.5. noteikts: 
Pretendents pēdējo piecu gadu laikā ir pieredze vismaz 2 (divu) lietus ūdens kanalizācijas izbūves darbu veikšanā, kuru ietvaros:
a) katrā objektā veikti lietus ūdens kanalizācijas izbūves darbi vismaz 500m garumā;
b) vismaz vienā objektā veikta zāliena ierīkošana vismaz 1000 m2 apjomā (var būt arī atsevišķā objektā);
c) katra objekta vērtība ir vismaz 70% no Pretendenta piedāvājuma tāmes;
d)  objekts ir pilnībā pabeigts un nodots ekspluatācijā un, par kuru ir saņemta pozitīva pasūtītāju atsauksme.
Uzskatām, ka prasība, norādot tikai pieredzi lietus kanalizācijas izbūvei, apzināti ierobežo konkurenci. Vēršam jūsu uzmanību, ka tehnoloģiski lietus ūdens kanalizācijas izbūve neatšķiras no saimnieciskās kanalizācijas izbūves, bez tam saimnieciskās kanalizācijas izbūvē ir pat augstākas prasības. Lūdzam atļaut Pretendentiem savu kvalifikāciju apliecināt gan ar lietus kanalizācijas, gan saimnieciskās kanalizācijas izbūves pieredzi.

Komisijas atbilde: 
Pretendents savu kvalifikāciju var apliecināt gan ar lietus ūdens kanalizācijas, gan ar saimnieciskās kanalizācijas izbūves pieredzi. Labots nolikuma 4.3.5. punkta a) apakšpunkts, izsakot to šādā jaunā redakcijā “a) katrā objektā veikti lietus ūdens kanalizācijas vai saimnieciskās kanalizācijas izbūves darbi vismaz 500m garumā;”. Nolikumu ar grozījumiem skatīt sadaļā “Dokumenti”. 

Iepirkuma komisija ir veikusi grozījumus nolikuma 4.3.5. punkta a) apakšpunktā, nepagarinot piedāvājumu iesniegšanas termiņu. Nolikumu ar grozījumiem skatīt sadaļā “Dokumenti”. 

